CELEX: 32004R2150
Language: sl
Date: 2004-12-16 00:00:00
Title: Uredba Komisije (ES) št. 2150/2004 z dne 16. decembra 2004 o odprtju tarifne kvote za leto 2005 za uvoz nekaterega blaga iz Turčije v Evropsko skupnost

17.12.2004   
            
            
               SL
            
            
               Uradni list Evropske unije
            
            
               L 370/36
            
         
      UREDBA KOMISIJE (ES) št. 2150/2004
   z dne 16. decembra 2004
   o odprtju tarifne kvote za leto 2005 za uvoz nekaterega blaga iz Turčije v Evropsko skupnost
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1), in zlasti člena 7(2) Uredbe,
   ob upoštevanju Sklepa št. 1/97 Pridružitvenega sveta ES-Turčija z dne 29. aprila 1997 o režimih za nekatere predelane kmetijske proizvode (2) in zlasti člena 1 Sklepa,
   ob upoštevanju naslednjega:
   
               (1)
            
            
               Sklep št. 1/97 Pridružitvenega sveta ES-Turčija določa za spodbujanje razvoja trgovine v skladu s cilji carinske unije letno kvoto glede vrednosti v zvezi z nekaterimi testeninskimi proizvodi, uvoženimi v Skupnost iz Turčije. To kvoto je treba odpreti za leto 2005, za uveljavljanje koristi iz nje pa se mora predložiti potrdilo o gibanju blaga A.TR., predvideno s Sklepom št. 1/2001 Odbora ES-Turčija za carinsko sodelovanje z dne 28. marca 2001 o spremembi Sklepa št. 1/96 o določitvi podrobnih pravil za uporabo Sklepa št. 1/95 Pridružitvenega sveta ES-Turčija (3).
            
         
               (2)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) določa pravila za upravljanje tarifnih kvot. Primerno je določiti, da se tarifna kvota, odprta s to uredbo, upravlja v skladu s temi pravili.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi I –
            
         SPREJELA NASLEDNJO UREDBO:
   Člen 1
   Tarifna kvota Skupnosti, navedena v Prilogi, se odpre od 1. januarja do 31. decembra 2005 za blago, uvoženo iz Turčije in omenjeno v tej prilogi.
   Za uveljavljanje koristi iz te tarifne kvote se predloži potrdilo o gibanju blaga A.TR., v skladu s Sklepom št. 1/2001 Odbora ES-Turčija za carinsko sodelovanje.
   Člen 2
   Tarifno kvoto iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. decembra 2004
      
         
            Za Komisijo
         
         Günter VERHEUGEN
         
         
            Podpredsednica
         
      
   
   
      (1)  UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).
   
      (2)  UL L 126, 17.5.1997, str. 26.
   
      (3)  UL L 98, 7.4.2001, str. 31.
   
      (4)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 2286/2003 (UL L 343, 31.12.2003, str. 1).
   
      PRILOGA
      
                  Zaporedna številka
               
               
                  Oznaka KN
               
               
                  Poimenovanje
               
               
                  Kvota
               
               
                  Stopnja dajatve
               
            
                  09.0205
               
               
                  1902 11 00
                  1902 19
               
               
                  Nekuhane testenine, nepolnjene ali drugače pripravljene
               
               
                  2,5 milijona EUR
               
               
                  10,67 EUR/100 kg neto